Projekts

LATVIJAS REPUBLIKAS MINISTRU KABINETS

2017. gada \_\_. \_\_\_\_\_\_\_\_ Noteikumi nr.

Rīgā (prot. nr. .§)

**Grozījumi** **Ministru kabineta 2004.gada 14.decembra noteikumos Nr.1015 “Vides prasības mazo katlumāju apsaimniekošanai”**

Izdoti saskaņā ar likuma

"Par piesārņojumu" 24.2 panta otro daļu

Izdarīt Ministru kabineta 2004.gada 14.decembra noteikumos Nr.1015 “Vides prasības mazo katlumāju apsaimniekošanai” (Latvijas Vēstnesis, 2004, 201.nr.; 2015, 218.nr.) šādus grozījumus:

1. Izteikt 2. punktu šādā redakcijā:

"2. Noteikumi attiecas uz C kategorijas piesārņojošām darbībām — mazajām katlumājām, kuru nominālā ievadītā siltuma jauda ir vienāda ar vai lielāka par 0,2 MW un mazāka par 1 MW, neatkarīgi no tajās izmantotā kurināmā."

2. Izteikt 6. punkta pirmo teikumu šādā redakcijā:

"6. Emisija no mazajām katlumājām nedrīkst pārsniegt normatīvajā aktā par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām noteiktās emisijas robežvērtības, kas noteiktas esošajām vidējas jaudas sadedzināšanas iekārtām."

3. Aizstāt 12. punktā vārdus “Ministru kabineta 2003. gada 23. septembra noteikumos Nr. 534 “Noteikumi par Latvijas būvnormatīvu LBN 231-03 “Dzīvojamo un publisko ēku apkure un ventilācija”” ar vārdiem "Ministru kabineta 2015. gada 16. jūnija noteikumos Nr. 310 "Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"”.

Ministru prezidents M. Kučinskis

Vides aizsardzības un

reģionālās attīstības ministrs K. Gerhards